b'\n_START_ARTICLE_\nHarley-Davidson Motor Company\n_START_SECTION_\nAlkuvuodet\n_START_PARAGRAPH_\nVuonna 1901 William S. Harley sai valmiiksi ensimm\xc3\xa4isen suunnitelman polkupy\xc3\xb6r\xc3\xa4n apumoottorista. Harley ja Arthur Davidson esittelev\xc3\xa4t ensimm\xc3\xa4isen Harley-Davidson-moottoripy\xc3\xb6r\xc3\xa4n kaksi vuotta my\xc3\xb6hemmin. Py\xc3\xb6r\xc3\xa4 rakennettiin alun perin kilpapy\xc3\xb6r\xc3\xa4ksi. Ensimm\xc3\xa4inen tuotantotila oli 3\xc2\xa0m\xc2\xa0x\xc2\xa04,5\xc2\xa0m kokoinen puuvaja Milwaukeen kaupungissa Wisconsinin osavaltiossa, Michiganj\xc3\xa4rven rannalla. Puuvajan, jonka sein\xc3\xa4\xc3\xa4n oli maalattu Harley-Davidson Motor Company, kopio on n\xc3\xa4ht\xc3\xa4v\xc3\xa4n\xc3\xa4 yhti\xc3\xb6n museossa. My\xc3\xb6hemmin samana vuonna Arthur Davidsonin veli Walter tuli mukaan toimintaan. Ensimm\xc3\xa4isen Harley-Davidson-moottoripy\xc3\xb6r\xc3\xa4n osti Williamin ja Arthurin koulukaveri Henry Meyer suoraan rakentajilta itselt\xc3\xa4\xc3\xa4n. Seuraavana vuonna aloitetaan py\xc3\xb6rien j\xc3\xa4lleenmyynti Chicagossa. J\xc3\xa4lleenmyyj\xc3\xa4 C.H. Lang myi yhden kolmesta siihen menness\xc3\xa4 valmistetuista moottoripy\xc3\xb6rist\xc3\xa4._NEWLINE_Vuonna 1905 Harley-Davidson-moottoripy\xc3\xb6r\xc3\xa4ll\xc3\xa4 voitetaan ensimm\xc3\xa4inen kilpa-ajo Chicagossa. 15 mailin (noin 24\xc2\xa0km) matkaan meni 19 minuuttia ja 2 sekuntia. Milwaukeen tehtaalle palkattiin ensimm\xc3\xa4inen ty\xc3\xb6ntekij\xc3\xa4._NEWLINE_Seuraavana vuonna valmistui uusi 10\xc2\xa0m \xc3\x97 26\xc2\xa0m kokoinen tehdasrakennus, jossa ty\xc3\xb6skenteli kuusi t\xc3\xa4ysip\xc3\xa4iv\xc3\xa4ist\xc3\xa4 ty\xc3\xb6ntekij\xc3\xa4\xc3\xa4. Ensimm\xc3\xa4inen moottoripy\xc3\xb6r\xc3\xa4kuvasto julkaistiin. Vuotta my\xc3\xb6hemmin yritys muutettiin osakeyhti\xc3\xb6ksi, ja osakekanta jaettiin nelj\xc3\xa4\xc3\xa4n osaan.  William A. Davidson, Arthur ja Walter Davidsonin veli siirtyy Motor Companyn palvelukseen. Yrityksen j\xc3\xa4lleenmyyjien verkostoa kehitet\xc3\xa4\xc3\xa4n._NEWLINE_1908 Walter Davidson saavuttaa ensimm\xc3\xa4isen\xc3\xa4 moottoripy\xc3\xb6rien luotettavuusajossa t\xc3\xa4ydellisen tuhannen pisteen suorituksen, kolmen p\xc3\xa4iv\xc3\xa4n ajon j\xc3\xa4lkeen. Samalla h\xc3\xa4n ly\xc3\xb6 taloudellisuusajon enn\xc3\xa4tyksen, uuden enn\xc3\xa4tyksen ollessa 188 mpg eli 1,25 l / 100\xc2\xa0km. Ensimm\xc3\xa4inen Harley-Davidson myyd\xc3\xa4\xc3\xa4n poliisik\xc3\xa4ytt\xc3\xb6\xc3\xb6n. 1909 Ensimm\xc3\xa4inen 45\xc2\xb0 V-2 -moottori esitell\xc3\xa4\xc3\xa4n. Kooltaan 49 cid (820 cm\xc2\xb3) oleva moottori tuotti seitsem\xc3\xa4n hevosvoimaa. T\xc3\xa4m\xc3\xa4 45\xc2\xb0 V-2 -moottori on viel\xc3\xa4kin Harley-Davidsoneiden tunnusmerkkin\xc3\xa4. Tehdas alkaa valmistaa tuottamiinsa py\xc3\xb6riin varaosia. Vuotta my\xc3\xb6hemmin kehystetty\xc3\xa4 "Bar & Shield"-logoa k\xc3\xa4ytet\xc3\xa4\xc3\xa4n ensimm\xc3\xa4isen kerran, ja siit\xc3\xa4 tehd\xc3\xa4\xc3\xa4n tuotemerkki vuotta my\xc3\xb6hemmin.\n_START_SECTION_\n1910-luku\n_START_PARAGRAPH_\nUusien tuotanto- ja suunnittelutilojan rakentaminen alkoi 1912, jolloin perustettiin erillinen osasto kattamaan varaosat ja lis\xc3\xa4varusteet. Japanin vienti alkoi ja Harley-Davidsonia myi jo 200 j\xc3\xa4lleenmyyj\xc3\xa4\xc3\xa4 ymp\xc3\xa4ri Yhdysvaltoja. Seuraavana vuonna perustettiin William Ottawayn johdolla kilpailuosasto._NEWLINE_1914 Ensimm\xc3\xa4iset sivuvaunumallit tehtaalta. Tehtaan virallinen kilpailuosasto otti osaa kilpailuihin William S. Harleyn johdolla ja oli l\xc3\xa4hes ylivoimainen. 2-vaihteinen takanavassa sijaitseva vaihteisto esiteltiin, kun muilla valmistajilla ei vaihteistoa viel\xc3\xa4 edes ollut._NEWLINE_1915 William S. Davidsonin patentoima 3-vaihteinen vaihteisto esiteltiin._NEWLINE_1917 Kolmasosa tuotetuista py\xc3\xb6rist\xc3\xa4 p\xc3\xa4\xc3\xa4tyi armeijan k\xc3\xa4ytt\xc3\xb6\xc3\xb6n ja tehdas joutui perustamaan koulun armeijan moottoripy\xc3\xb6r\xc3\xa4mekaanikoille. My\xc3\xb6hemmin koulussa koulutettiin j\xc3\xa4lleenmyyjien mekaanikkoja._NEWLINE_1918 Yli puolet tuotantom\xc3\xa4\xc3\xa4r\xc3\xa4st\xc3\xa4 meni armeijalle ensimm\xc3\xa4isen maailmansodan taisteluihin. Noin 20 000 py\xc3\xb6r\xc3\xa4\xc3\xa4, joista suurin osa oli Harley-Davidsonin valmistamia, p\xc3\xa4\xc3\xa4tyi taisteluihin. Ensimm\xc3\xa4inen amerikkalaissotilas, joka ylitti silloisen Saksan rajan, teki sen ajaen Harley-Davidsonilla._NEWLINE_1919 37cid (600/nbsp;cc) -bokserimoottori, nimelt\xc3\xa4\xc3\xa4n Sport-model, esiteltiin.\n_START_SECTION_\n1920-luku\n_START_PARAGRAPH_\n1920 Harley-Davidson on maailman suurin moottoripy\xc3\xb6r\xc3\xa4valmistaja. Sill\xc3\xa4 on yli 2000 j\xc3\xa4lleenmyyj\xc3\xa4\xc3\xa4 67 maassa. Hog-lempinimi syntyy, kun voitokkaan kilpailun j\xc3\xa4lkeen kilpailuosasto ottaa maskottinaan k\xc3\xa4ytt\xc3\xa4m\xc3\xa4ns\xc3\xa4 sianporsaan mukaan kunniakierrokselle._NEWLINE_1922 Ensimm\xc3\xa4inen 72cid (1200 cc) -moottori esitell\xc3\xa4\xc3\xa4n JD- ja FD-malleissa. Kilpailuosasto puhdistaa palkintop\xc3\xb6yd\xc3\xa4t voittaen kaikki 8 kansallista mestaruuskilpailua._NEWLINE_1925 Kaikkien mallien polttoaines\xc3\xa4ili\xc3\xb6t muotoillaan pisaranmallisiksi, ja sellaisia ne ovat edelleen._NEWLINE_1926 Yksisylinterisi\xc3\xa4 py\xc3\xb6r\xc3\xa4malleja yritet\xc3\xa4\xc3\xa4n taas tuoda markkinoille, t\xc3\xa4ll\xc3\xa4 kertaa sivu- ja kansiventtiilimalleina._NEWLINE_1928 Ensimm\xc3\xa4inen kahdella nokka-akselilla varustettu malli, JD, tulee markkinoille, pystyen suoraan kaupasta 85\xe2\x80\x93100\xc2\xa0mph (135\xe2\x80\x93160 km/h) nopeuksiin._NEWLINE_1929 45 cid-sivuventtiilimoottori Flathead, l\xc3\xa4tt\xc3\xa4p\xc3\xa4\xc3\xa4, esitell\xc3\xa4\xc3\xa4n. Moottori osoittautuu todella luotettavaksi.\n_START_SECTION_\n1930-luku ja talouslama\n_START_PARAGRAPH_\n1931 USA:ssa kaikki muut moottoripy\xc3\xb6r\xc3\xa4valmistajat Harley-Davidsonia ja Indian Motorcyclesia lukuun ottamatta ovat lopettaneet toimintansa._NEWLINE_1932 Tehdas julkaisee kolmipy\xc3\xb6r\xc3\xa4isen Servi-Car-mallinsa, p\xc3\xa4\xc3\xa4asiassa poliisin k\xc3\xa4ytt\xc3\xb6\xc3\xb6n. Malli poistui tuotannosta vasta vuonna 1972._NEWLINE_1933 Suuri lama l\xc3\xa4hes lopettaa myynnin, Art Deco -kotkakoristelu tulee tukemaan myynti\xc3\xa4._NEWLINE_1935 Ensimm\xc3\xa4iset japanilaiset moottoripy\xc3\xb6r\xc3\xa4tehtaat k\xc3\xa4ynnist\xc3\xa4v\xc3\xa4t tuotantoaan Harley-Davidsonin luovuttaessa valmistuslisenssin, piirustukset, ty\xc3\xb6kalut ja muotit Sankyolle.\n_START_SECTION_\nToinen maailmansota\n_START_PARAGRAPH_\n1941 USA liittyy toiseen maailmansotaan, siviilimoottoripy\xc3\xb6rien tuotanto l\xc3\xa4hes lopetetaan. Armeijan mekaanikot valtaavat j\xc3\xa4lleen tehtaan huoltokoulun._NEWLINE_1942 Tehdas esittelee XA 750 cc -mallin boxerimoottorilla ja kardaanivedolla tarkoitettuna sotilask\xc3\xa4ytt\xc3\xb6\xc3\xb6n aavikoilla.'